|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | Ministarstvo javne uprave, digitalnog društva i medija |
| NAZIV PROPISA | Nacrt zakona o izmjenama i dopunama Zakona o slobodnom pristupu informacijama |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Donošenjem Zakona o izmjenama i dopunama Zakona o slobodnom pristupu informacijama, omogućiće se efikasnije ostvarivanje prava na slobodan pristup informacijama uz smanjenje troškova za korisnike, na koji način će se stvoriti efikasan instrument za ostvarivanje prava građana na pristup informacijama u posjedu organa vlasti, uz odgovarajuće osiguravanje samog postupka, zaštite javnog interesa, kao i zaštite odgovarajućih posebnih legitimnih interesa. Bez izmjena i dopuna Zakona o slobodnom pristupu informacijama (“status quo” opcija), ne bi se moglo obezbijediti efikasnije ostvarivanje prava na slobodan pristup informacijama, kao ni usaglašavanje ovog propisa sa priznatim međunarodnim i evropskim standardima, te usaglašavanje sa relevantnim procesnim i materijalnim zakonima u ovoj oblasti. |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Predloženim propisom stvoriće se neophodni normativni okvir za efikasnije ostvarivanje prava na slobodan pristup informacijama, uz smanjenje troškova za korisnike, efikasniji, a samim tim i transparentniji rad organa vlasti.Takođe, Programom rada Vlade Crne Gore za 2021. godine, u IIIQ predviđeno je utvrđivanje Predloga zakona o izmjenama i dopunama Zakona o slobodnom pristupu informacijama. |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| Obaveza donošenja ovog zakona proizilazi iz Programa rada Vlade za 2021. godinu, za IIIQ. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
| Direktni efekti predloženih izmjena i dopuna imaće pozitivne uticaje na građane, u smislu efikasnijeg ostvarivanja prava na slobodan pristup informacijama, što će omogućiti da građani budu dobro i pravovremeno informisani o pitanjima o kojima treba da se opredjeljuju ili donose odluke. Sa druge strane, direktni efekti predloženih izmjena i dopuna odraziće se i na efikasniji rad organa vlasti sužavajući prostor za zloupotrebe od strane organa vlasti, podsticajno djelujući na zakonitost i pravilnost u postupanju, te doprinijeti još većoj otvorenosti i transparentnosti organa vlasti.Donošenjem zakona neće se stvoriti dodatni troškovi građanima i privredi, tj. troškovi neće opterećivati ostvarivanje prava korisnika ili biti u koliziji sa javnim interesom.Donošenjem ovog zakona neće se stvoriti administrativna opterećenja i biznis barijere. |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Dbrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
| Za implementaciju ovog zakona iz budžeta Crne Gore nije potrebno obezbjeđenje dodatnih finansijskih sredstava. Posebnu pažnju treba usmjeriti na jačanje kapaciteta Agencije za zaštitu ličnih podataka i slobodan pristup informacijama, imajući u vidu proširivanja nadležnosti istoj, budući da predloženim izmjenama i dopunama zakona, cjelokupan postupak inspekcijskog nadzora nad primjenom zakona, sada prelazi u nadležnost Agencije, a koja nadležnost je do sada bila podijeljena između nje i Upravne inspekcije Ministarstva javne uprave, digitalnog društva i medija.Implementacijom propisa ne proizilaze međunarodne finansijske obaveze.Usvajanjem propisa nije predviđeno donošenje podzakonskih akata iz kojih će proisteći finansijske obaveze. Sprovođenjem predloženih izmjena i dopuna zakona neće se ostvariti prihod za Budžet Crne Gore. |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
| U izradi propisa korišćena je eksterna ekspertska podrška u okviru projekta finansiranog od strane Evropske unije 'Support to further develop Montenegro's legislative framework on free access to information', CRIS number IPA/2019/406-203. Nacrt zakona o izmjenama i dopunama Zakona o slobodnom pristupu informacijama bio je na javnoj raspravi 40 dana, u periodu od 17. septembra 2019. godine do 31. oktobra 2019. godine. Tokom trajanja javne rasprave održani su sastanci sa predstavnicima Delegacije EU u CG, SIGMA-e i EK, kao i sa predstavnicima MANS - a, Instituta Alternativa i predstavnicima međunarodne organizacije u oblasti slobodnog pristupa informacijama - ACCESS Info Europe.Inovirani Nacrt zakona o izmjenama i dopunama Zakona o slobodnom pristupu informacijama, pripremljen je nakon dostavljenog predloga za izmjene i dopune ovog zakona od strane više NVO sektora početkom decembra 2020. godine, a nakon međuresorskog usaglašavanja o pojedinim predloženim rješenjima sa predstavnicima Ministarstva odbrane, Ministarstva unutrašnjih poslova, Generalnog Sekretarijata Vlade i Agencije za nacionalnu bezbjednost.Dodatno, obavljene su i neposredne konsultacije sa više predstavnika NVO sektora, radi razmatranja predloženih izmjena i dopuna, a u cilju dodatnog unaprjeđenja pojednih rješenja. |
| 7. Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
| Kako bi se otklonile potencijalne prepreke za implementaciju zakona, a u cilju pune i pravilne primjene od strane organa vlasti, Ministarstvo javne uprave, digitalnog društva i medija će u saradnji sa Agencijom za zaštitu ličnih podataka i slobodan pristup informacijama, SIGMA – om i drugim zainteresovanim stranama, pripremiti Akcioni plan kako bi se obezbijedili svi neophodni uslovi za punu implementaciju Zakona o slobodnom pristupu informacijama i jačanje transparentnosti u postupanju organa vlasti. Ministarstvo javne uprave, digitalnog društva i medija će tokom primjene propisa u cilju ispunjavanja postavljenih ciljeva u saradnji sa Agencijom za zaštitu ličnih podataka i slobodan pristup informacijama izraditi smjernice za primjenu pojedinih instituta u cilju njihovog pravilnog sprovođenja (npr. poput testa štetnosti, proaktivnog objavljivanja informacija i dr.), dok će se u kontinuitetu u saradnji sa Upravom za kadrove, organizovati i edukacije zaposlenih u organima vlasti koji rade na poslovima slobodnog pristupa informacijama. Kao jedna od aktivnosti planira se i osnivanje savjetodavnog odbora za praćenje primjene Zakona o slobodnom pristupu informacijama i davanje preporuka za poboljšanje funkcionisanja i transparentnosti rada organa, koji će pored predstavnika Vlade činiti i predstavnici civilnog sektora, medija, akademske zajednice i poslovnog sektora, kako bismo doprinijeli podizanju svijesti o značaju efikasnog, blagovremenog i potpunog ostvarivanja ovoga prava. Agencija za zaštitu ličnih podataka i slobodan pristup informacijama je zadužena za sprovođenje monitoringa i evaluacije primjene ovog zakona. |

Podgorica, .06.2021. godine

  **MINISTARKA**

 **mr Tamara Srzentić**